Misjonivastutust ei kanna me üksi. Lähetaja, ülestõusnud Kristus, võttis vastutuse, varustades ja läkitades meid ülesandega mitte ainult kaugetesse maadesse, vaid eelkõige oma pere ja sõprade keskele. Läkitajat tundes ei saa ülesande teostaja põdeda alaväärsuskompleksi käesoleva ajastu vaimselt üha pimeneva maailma ees. Jumala vägi äratas Kristuse surmavallast ja sama vägi on tõotatud neile, kes käe adra külge panevad ning julgevad olla Kristuse  ülestõusmise tunnistajad.